«Առցանց անվտանգության կանոնների պահպանումը Հայաստանում» թեմայով անանուն հարցումն իրականացվել է Հայաստանի լրատվամիջոցների եւ քաղաքացիական հասարակության 50 ներկայացուցիչների շրջանում, որոնցից յուրաքանչյուրը պատասխանել է ընդհանուր առմամբ 50 հարցի: Հարցման նպատակն է` բացահայտել լրագրողների և քաղաքացիական հասարակության ներկայացուցիչների կողմից տեղեկատվական անվտանգության կանոնների պահպանման կարևորության ընկալումը` որպես ցանցի ակտիվ սպառողներ: Հետազոտությունը տեղեկություններ է պարունակում հարցվածների կողմից կիրառվող թվային սարքերի և օպերացիոն համակարգերի, համացանցից օգտվելու հաճախականության, սեփական տեղեկատվական անվտանգությունը պահպանելու մեթոդների, թվային սարքերից օգտվելիս առաջացող հիմնական խնդիրների եւ կիբերհանցագործության թիրախում հայտնվելու սեփական փորձի մասին: